RSG | Podcast , ±23 min episodes every 1 week	|
Fanie du Toit kyk na onderwys vir jong kinders met spesiale unieke behoeftes, en die ondersteuningspersoneel en hulpmiddele wat benodig word om hierdie taak te doen. Jacqui January praat met die bestuurder by 'n tehuis vir volwassenes met liggaamlike en verstandelike gestremdhede, oor hulle lewenslange ondersteuning, stimulering en omgee vir die inwoners.
Susan Bam is blind gebore. Sy werk by Blind SA om ouers te bemagtig oor hoe om vir hulle blinde kleuters te sorg. Sy fokus op onderwys met o.a. die voorbereiding van goed toegeruste klaskamers. Fanie du Toit het met haar gesels. Jacqui January het meer gaan uitvind oor kognitiewe welstand. Sy hoor van die algemene simtome, en wat jou te doen staan indien jyself of 'n geliefde die simtome toon.
Jacqui January kyk na traumatiese breinbeserings, die grootste oorsake daarvan, en van die suksesse wat met stimulering en behandeling bereik is. Fanie du Toit kyk na die impak van epilepsie op mense se lewe. Gresham Africa leef met epilepsie en vertel van 'n vol lewe.
Fanie du Toit vind uit van die terminilogie en uitdagings vir persone van kort statuur. Melanie Lubbe is 'n person van kort statuur, en vertel ondermeer hoe moeilik dit is om 'n bankkaartmasjien te gebruik. Jacqui January gesels met 'n ma van drie kinders met spesiale behoeftes. Sy werk aan 'n projek om kinders se klanke op te neem, wat as gevolg van hulle gestremdhede nie kan praat nie.
Fanie du Toit gesels met 'n blinde vrou wat haar lewe lank by opleiding vir ander blindes betrokke is. Sy vertel van die tekortkominge in veral vroeëkinderonderwys. Jacqui January vind meer uit van die proses van amputasie. Sy hoor ook van die versorging van 'n prostese en die spookpyne wat gevoel word jare nadat iemand is ledemaat verloor het.
Fanie du Toit vind meer uit van 'n kursus vir siggestremde persone om te help met die uitdaging van werkloosheid. Hy hoor ook van 'n entrepreneur wat met deursettingsvermoë sukses behaal. Jacqui January gesels met een van die steunpilare van BlindSA, Christo de Klerk. Hy vertel van die rol wat tegnologie in die lewe van 'n siggestremde speel.
Fanie du Toit gesels met Kobie Myburg-Vosloo oor die impak van 'n beroerte. Sy het op 26 'n beroerte gehad, en moes deur baie veranderings gaan, maar is vasbeslote om haar lewe voluit te lewe met die uitdagings en al. Jacqui January vind meer uit van Rettsindroom, 'n seldsame toestand wat veral by babadogtertjies voorkom. Sy gesels met die ouers van kinders met hierdie toestand.
Fanie du Toit gesels met Hannle Cronje oor die vordering en vestiging van 'n beskermde werkplek en veilige tuiste vir volwasse persone met gestremdhede in Atlantis in die Wes-Kaap. Jacqui January praat met prof. De Wet Swanepoel van Tukkies oor gehoor, doofheid, die ontwikkeling van die oor, en die proses van gehoorverlies.
Jacqui January fokus op Wêreld Down-sindroomdag, en vertel die storie van Cindy Engelbrecht, 'n atleet wat Suid-Afrika verteenwoordig het in velditems. Sy leef voluit met Down-sindroom, en is 'n leier in eie reg. Fanie du Toit gesels met Roehan van Niekerk wat doof gebore is. Danksy 'n gehoorapparaat, staan hy sy plek vol in sy gemeenskap. Hy gee kommunikasiewenke vir wanneer jy met 'n persoon met 'n gehoorgestremdheid praat.
Jacqui January vertel van 'n innoverende projek om werklose mense met gestremdhede opleiding en werk te kry in die mediabedryf. Fanie du Toit het gaan uitvind van 'n beskermde werk- en blyplek aan die Wes-Kus vir volwassenes met intellektuele gestremdhede.
Jacqui January vertel van 'n innoverende entrepreneursgeleentheid wat mense met gestremdhede bevoordeel en in die arbeidsmark vestig. En Fanie du Toit hoor by 'n organisasie wat in weerwil van moeilike ekonomiese tye, steeds volwassenes met gestremdhede ondersteun en vir hulle werksgeleenthede skep. hoe hulle dit regkry.